**РЕ Ш Е Н И Е**

**№ Рзз-2614**

**гр. Пловдив, 27.05.2019г**

На основание чл.108 от ЗОП и след като се запознах с цялата документация по провеждане на публично състезание за възлагане на обществена поръчка с предмет: **„Реконструкция и ремонт на сграда на ПУ „Паисий Хилендарски” филиал „Любен Каравелов” гр. Кърджали“,** открита с Решение № Рзз-3878 от 28.07.2017г, публикувана в Регистъра на обществените поръчки на АОП с **уникален номер: 00858-2017-0001**, включително и с резултатите от работата на Комисията по чл.103 от ЗОП, отразени в Протоколи по чл.181, ал.4 от ЗОП за извършване на подбор на участниците, разглеждането, оценката и класирането на офертите, както следва: Протокол № 1/04.09.2017г, Протокол № 2/11.10.2017г, Протокол № 3/09.11.2017г, Протокол № 4/15.11.2017г, Протокол № 5/05.12.2017г, Протокол № 6/14.03.2018г и Протокол № 7/23.05.2019г, утвърдени на основание чл.181, ал.5 от ЗОП, по реда на чл.106 от ЗОП на 22.05.2019г, от който е видно, че е спазен реда на Глава пета, раздел VIII от ППЗОП, че всички заседания на комисията са проведени съгласно изискванията на ЗОП и ППЗОП и утвърдената документация за участие, че класирането е направено съобразно обявения критерий за възлагане, чрез определяне на икономически най-изгодна оферта по критерий за възлагане „най-ниска цена”, че липсват нарушения и са изпълнени императивните разпоредби на ЗОП и ППЗОП във връзка с провеждането на процедурата до настоящия етап, както и при изцяло възприети мотиви на комисията, отразени в Протокол № 7/23.05.2019г

**РЕШИХ:**

 **I.** **ОБЯВЯВАМ** класирането на участниците в обществена поръчка с предмет: **„Реконструкция и ремонт на сграда на ПУ „Паисий Хилендарски” филиал „Любен Каравелов” гр. Кърджали“,** открита с Решение № Рзз-3878 от 28.07.2017г, публикувана в Регистъра на обществените поръчки на АОП с **уникален номер: 00858-2017-0001**, както следва:

1. Първо място - **„НСК СОФИЯ“ ЕООД** с предложена цена за изпълнение на поръчката **613 572.83 лева без ДДС**;
2. Второ място – **„ЕВРОТРАНС М 2011” ЕООД** с предложена цена за изпълнение на поръчката **640 232.84 лева без ДДС**;
3. Трето място - **„ПИРС - Д” ООД** с предложена цена за изпълнение на поръчката **714 395.14 лева без ДДС**;
4. Четвърто място - **„ГЕОТЕХНИКА АБС“ ООД** с предложена цена за изпълнение на поръчката **751 432.76 лева без ДДС**;
5. Пето място - **„АРДАСТРОЙ” ООД** с предложена цена за изпълнение на поръчката **766 381.86 лева без ДДС**;

**II.** **ОПРЕДЕЛЯМ** на основание чл.109 от ЗОП за изпълнител на обществена поръчка, възлагана чрез публично състезание с предмет: **„Реконструкция и ремонт на сграда на ПУ „Паисий Хилендарски” филиал „Любен Каравелов” гр. Кърджали“,** открита с Решение № Рзз-3878 от 28.07.2017г, публикувана в Регистъра на обществените поръчки на АОП с **уникален номер: 00858-2017-0001**, класирания на първо място участник **„НСК СОФИЯ“ ЕООД.**

 Мотиви: Класираният на първо място участник отговаря на изискванията за лично състояние и критериите за подбор, като по отношение на същия не са налице основанията за отстраняване от процедурата. Техническото предложение на участника съответства на техническото задание и отговаря на условията поставени от възложителя. Предложената от участника оферта е икономически най-изгодна, съобразно избрания критерий за възлагане „най-ниска цена”

 **III.** На основание чл.107, т.3 от ЗОП **отстранявам** от участие в процедурата участникът **„ЕКОВАТ – БЪЛГАРИЯ” ЕООД.**

Мотиви: Участник е представил оферта, в която предложената цена е с повече от 20 на сто по-ниска от средната предложена цена на останалите участници в процедурата. На основание чл.72, ал.1 от ЗОП за така предложената цена от участника е изискана подробна писмена обосновка за начина на неговото образуване, като същата е представена в срок. Обосновката е разгледана окончателно от помощния орган на възложителя, като резултатите за това разглеждане са отразени в Протокол № 7/23.05.2019г. При това разглеждане комисията не е приела дадената обосновка, като са съобразени указанията на Върховен административен съд на РБ, дадени с Решение № 14171 от 20.11.2018 г, постановено по адм.д. № 11605/2018г. Мотивите за неприемане на обосновката са отрази подробно в Протокол № 7/23.05.2019г, които възприемам изцяло и препращам към същите.

 **IV.** С определеният за изпълнител участник, посочен в **т. II** от настоящото решение да се сключи договор при условията на чл.112 от ЗОП, при спазване на условията в посочената разпоредба и след влизане в сила на настоящото решение.

**V. НАРЕЖДАМ** копие от настоящото решение да се изпрати в законоустановения срок до участниците в процедурата в деня на публикуването му в Профила на купувача.

 **VI.** На основание чл.43, ал.1 от ЗОП, посочвам връзка към електронната преписка на поръчката в Профила на купувача, както следва.: https://uni-plovdiv.bg/pages/index/1338/

 Настоящото решение подлежи на обжалване пред Комисията за защита на конкуренцията по реда на чл.196 и сл. от ЗОП, в 10-десет дневен срок от получаването/връчването му на участниците в процедурата.

ВЪЗЛОЖИТЕЛ: \_\_\_\_\_\_\_\_\_\_\_\_\_\_\_\_\_

проф. д-р Запрян Ангелов Козлуджов

Ректор на ПУ „Паисий Хилендарски”

*/подпис – заличен, чл. З6а, ал. 3 от ЗОП/*